
Parlamentul  României

Camera  Deputaţilor

Comisia pentru industrii şi servicii

Bucureşti: 06.05.2015

Nr. 4c-3/58/2015

BIROUL PERMANENT 

AL

CAMEREI DEPUTAŢILOR


Vă înaintăm, alăturat, Raportul asupra propunerii legislative privind instituirea sistemului de marcare pentru anumite produse petroliere, transmisă cu adresa P.l.x. 105/2015, înregistrată sub nr. 4c-3/58/2015. 


 În conformitate cu prevederile art. 75, alin. (1) din Constituţia României, republicată, şi ale art. 92, alin. (9), pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională pentru această propunere legislativă este Camera Deputaţilor.

În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,

IULIAN IANCU   

Parlamentul  României

Camera  Deputaţilor

Comisia pentru industrii şi servicii
Bucureşti: 05.05.2015
Nr. 4c-3/58/2015

R A P O R T   

asupra propunerii legislative privind instituirea sistemului de marcare pentru anumite produse petroliere


În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată în fond cu propunerea legislativă privind instituirea sistemului de marcare pentru anumite produse petroliere, transmisă cu adresa P.l.x. 105/2015, înregistrat sub nr. 4c-3/58/2015. 

Consiliul Legislativ, prin adresa nr. 692/16.06.2014, a avizat favorabil propunerea legislativă.

Guvernul, prin adresa 1729/01.09.2014, nu susţine propunerea legislativă.

Comisia pentru buget, finanţe şi bănci, în sedinţa din data de 17 martie 2015, a avizat negativ propunerea legislativă.

Comisia juridică, de disciplină şi imunităţi, în sedinţa din data de 10 martie 2015, a avizat negativ propunerea legislativă.

Propunerea legislativă are ca obiect instituirea sistemelor de marcare a benzinelor cu şi fără plumb, a motorinelor şi a petrolului turboreactor, în funcţie de destinaţia acestora, în scopul combaterii eficiente a fenomenelor de evaziune fiscală, precum şi a creşterii încrederii încrederii consumatorilor în produsele oferite de către producători, ca urmare a adaptării legislaţiei naţionale la exigenţele europene în materie.
La lucrările Comisie a participat, în calitate de invitat, doamna Anculescu Manuela, Consilier Superior din partea Ministerului Finanţelor Publice.
La lucrările comisiei pentru industrii şi servicii au fost prezenţi 18 deputaţi din totalul de 19 de membri ai comisiei. 

Propunerea legislativă a fost respinsă de Senat în şedinţa din data de 25 februarie 2015. 


În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru industrii şi servicii au examinat propunerea legislativă în şedinţa din data de 05 mai 2015. În urma dezbaterii, membrii comisiei au hotărât respingerea propunerii legislative privind instituirea sistemului de marcare pentru anumite produse petroliere cu majoritate de voturi.


Propunerea legislativă face parte din categoria legilor ordinare.

Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
PREŞEDINTE,




 SECRETAR, 

       IULIAN IANCU



        ŢÎMPĂU RADU BOGDAN
Consilier parlamentar: Viorica Petraşcu

